Tupaíidos

A dos tupaíidos (Tupaiidae) é unha familia de mamíferos placentarios, unha das dúas que comprende a orde dos escandentios (a outra é a dos ptilocércidos).Scandentia en MSW.

A familia contén catro xéneros e 19 especies,Tupaiidae en MSW. coñecidas vulgarmente na bibliografía internacional como tupaias,tupaia no Gran dicionario Cumio da lingua galega. Vigo: Edicións do Cumio, S. A., 2004. ISBN 84-8289-304-1. ou musarañas arborícolas,Treeshrew, en inglés; musarañas arborícolas, en castelán. pequenos mamíferos arborícolas e aspecto primitivo similares en aparencia aos esquíos, que viven actualmente nas selvas do sueste asiático.Kowalski, Kazimierz (1981), pp. 279-280. Porén, trátase do grupo máis próximo aos primates, despois dos dermópteros.

 Taxonomía 
 Descrición 
A familia foi descrita en 1825 polo naturalista inglés John Edward Gray na páxina 339 do seu traballo "An outline of an attempt at the disposition of the Mammalia into tribes and families with a list of the genera apparently appertaining to each tribe". Ann. Philos. (ns) 10: 337-344.

 Etimoloxía 
O nome científico da familia, Tupaiidae, fórmase, como é habitual, sobre a base do xenitivo do nome do seu xénero tipo, neste caso Tupaia, engadíndolle a desinencia do latín científico -idae, propia dos nomes das familias de animais.

Tupaia deriva deriva do malaio tupai "esquío" ou "pequeno animal que semella un esquío".Wilkinson, R. J. (1901): A Malay-English dictionary. Kelly & Walsh Limited, Hongkong, Shanghai and Yokohama.

 Sinónimos 
Ademais de polo nome de Tupaiidos, este grupo, ao longo do tempo, foi coñecido polos seguintes sinónimos, (non todos
son nomes de familia):

 Cladobatae
 Cladobatidina
 Cladobatida
 Cladobatina
 Glisoricina
 Glisoricinae
 Tupaina
 Tupaiadae
 Tupajidae
 Tupayae
 Tupayidae

 Clasificación 
miniatura|250px|Anathana ellioti.
miniatura|250px|Tupaia belangeri.
miniatura|250px|Tupaia glis.

Segundo Mammals Species of the World, a familia comprende catro xéneros, coas seguintes especies:
 Familia Tupaiidae Gray, 1825
 Xénero Anathana Lyon, 1913
 Anathana ellioti Waterhouse, 1850
 Xénero Dendrogale Gray, 1848
 Dendrogale melanura (Thomas, 1892)
 Dendrogale murina (Schlegel & Müller, 1843)
 Xénero Tupaia Raffles, 1821
 Tupaia belangeri (Wagner, 1841)
 Tupaia chrysogaster Miller, 1903
 Tupaia dorsalis Schlegel, 1857 
 Tupaia glis (Diard, 1820) 
 Tupaia gracilis Thomas, 1893 
 Tupaia javanica Horsfield, 1822 
 Tupaia longipes (Thomas, 1893) 
 Tupaia minor Günther, 1876 
 Tupaia moellendorffi Matschie, 1898
 Tupaia montana Thomas, 1892
 Tupaia nicobarica (Zelebor, 1869) 
 Tupaia palawanensis Thomas, 1894
 Tupaia picta Thomas, 1892
 Tupaia splendidula Gray, 1865 
 Tupaia tana Raffles, 1821 
 Xénero Urogale Mearns, 1905
 Urogale everetti (Thomas, 1892)

 Filoxenia 
Os membros desta familia (así como os da outra da orde) consideráronse, en primeira instancia, como insectívoros,"Insectívoros" en Kowalski, Kazimierz (1981), pp. 270-284. e máis tarde foron incluídos na orde dos primates, sobre a base de certas similitudes anatómicas con estes como, por exemplo, a estrutura do cerebro, e clasificados como prosimios primitivos.

Porén, recentes estudos filoxenéticos moleculares puxeron de manifesto que os tupaias deben de ter a mesma categoría taxonómica (orde) que os primates, dentro do clado dos Euarchonta, que inclúe tamén aos dermópteros. De acordo con estes estudos, Euarchonta é o grupo irmán dos Glires (Lagomorpha + Rodentia), e Euarchonta + Glires forman o clado de rango superior Euarchontoglires.

Porén, propuxéronse outras relacións entre ditas ordes.Pettigrew, J. D.; Jamieson, B. G.; Robson, S. K.; Hall, L. S,; McAnally, K. I. & Cooper, H. M. (1989): "Phylogenetic relations between microbats, megabats and primates (Mammalia: Chiroptera and Primates)". Philosophical Transactions of the Royal Society of London, Series B, Biological Sciences, 325 (1229): 489-559.

 Cladograma 

 Notas 

 Véxase tamén 

 Bibliografía 
 Kowalski, Kazimierz (1981): Mamíferos. Manual de teriología. Madrid: H. Blume Ediciones. ISBN 84-7214-229-9.
 Kriegs, J. O. et al. (2007): "Evolutionary history of 7SL RNA-derived SINEs in Supraprimates". Trends Genet. 23 (4): 158–161.
 Madsen, O.; Scally, M.; Douady C. J. et al. (2001): "Parallel adaptive radiations in two major clades of placental mammals". Nature 409 (6820): 610–614.
 Murphy, W. J. et al. (2001): "Molecular phylogenetics and the origins of placental mammals". Nature 409 (6820): 614–618.
 Vaughan, T. A. (1986): Mammalogy. Third Edition. Fort Worth, Texas, USA: Saunders College Publishing.
 Wilson, D. E. & Reeder, D. M., eds. (2005): Mammal Species of the World. A Taxonomic and Geographic Reference, 3ª ed. Baltimore, Maryland, USA: The Johns Hopkins University Press. ISBN 0-8018-8221-4.
 Yates, T. L. (1984): "Insectivores, elephant shrews, tree shrews, and dermopterans" en Anderson, S. & J. K. Jones, Jr., eds. Orders and Families of Recent Mammals of the World. Nova York: John Wiley and Sons, pp. 117–144.

 Outros artigos 
 Escandentios
 Euarcontogliros

 Ligazóns externas 
 Tupaiidae na ADW.
 Tupaiidae na EOL.

Categoría:Escandentios